OzLabs/hebrew-wiki-articles huggingface dataset:
ענתיקה

מפה ענתיקה
עַנְתִּיקָה (בלטינית: antiquus, שמשמעו "ישן" או "עתיק") היא פריט ישן לאספנים. הענתיקה נאספת או נחשקת בשל גילה, יופייה, נדירותה, מצבה, שימושה, הקשר הרגשי שפותח כלפייה או מאפיינים ייחודיים אחרים. הענתיקה היא חפץ שמייצג תקופה או נקודת זמן קודמת בחברה האנושית.

== הגדרה ==
ענתיקה של תיבת דואר אמריקאית
הגדרה שכיחה של ענתיקה היא חפץ לאספנים, כמו רהיט או עבודת אומנות שיש לו ערך גבוהה עקב גילו הניכר, עם זאת הדבר משתנה בהתאם למקור, למוצר ולשנה. כלי רכב ממונעים הם יוצאי דופן של כלל מאה השנים. ההגדרה המקובלת של ענתיקות דורשת שהפריט יהיה לפחות בן 100 שנה ומקורי. 

== רכישת ענתיקות ==
מכירת ענתיקות
רכישת עתיקות היא הפעילות של קנייה, זיהוי, ועריכת משא ומתן עבור ענתיקות. אנשים רוכשים פריטים עבור שימוש אישי, מתנות או רווח. מקורות לענתיקות כוללים מכירות של חפצים אישיים מאנשים פרטיים (garage sales and yard sales), עיירות נופש, אספנים ומכירות פומביות.

== ריהוט ענתיקה ==
ענתיקות של רהיטים של שושלת סינית
ענתיקות של רהיטים הם תחום פופולרי משום שלרהיטים שיש שימוש אישי ברור כמו גם ערך אספני. אספנים רבים משתמשים בענתיקות בבתיהם ומטפלים בהם בתקווה שם ישמרו על הערך והמראה שלהם. זאת בניגוד לרכישה של ריהוט חדש, שלרוב יורד מערכו עם רגע המכירה. 

ריהוט ענתיקה כולל שולחנות אוכל, כיסאות, תיבות וכו'. 

==ראו גם==
* מזכרת

==קישורים חיצוניים==

* 
* 

קטגוריה:אספנות
רענן כספין

האנדרטה לזכר מוטי קינד ברחובות
גן המנהיגים- ראשון לציון
רענן כספין (נולד ב-1955) הוא מעצב ישראלי, מייסד "סטודיו שיגן".

== ביוגרפיה ==
רענן כספין נולד ברחובות. בגיל 15 עבר לפנימיית בית הספר החקלאי בפרדס חנה. את שירותו בצה"ל עשה כלוחם בחיל השריון בסדיר ובמילואים.

רכש את השכלתו בבצלאל (בוגר שנת 1982), ולמד לתואר שני בעיצוב אורבני, במחלקה לתארים מתקדמים בבצלאל (בוגר שנת 2014).

במקביל לסיום לימודיו, הצטרף לעסק המשפחתי אותו הוביל במהלך 18 השנים הבאות, בהן יזם, הקים וניהל חברות בתחומי אספקת מוצרים לחקלאות, מוצרי גינון והשקיה, בישראל ומחוצה לה: בשנת 1979 הקים וניהל את חברת "פקע" – חברה העוסקת בשיווק תשומות לחקלאות ולגינון, באמצעות מכירה קמעונאית מתמחה ומכירה לשוק פרטי, מקצועי ומוסדי. בשנת 2001 נמכרה החברה לחברת "המשביר לחקלאי". בשנת 1999 הקים וניהל את חברת "WaterWorks גיוס משקיעים". פעילותו התמקדה בהקמת החברה ופיתוח פעילות שיווקית בתחום מוצרי השקיית וגינון באנגליה ובארצות נוספות באירופה, הקמת צוות בריטי וניהולו במשך שלוש שנים.

בשנת 2000 הקים את סטודיו שיגן - סטודיו לאומנות ועיצוב אורבני. בתחילתו דרכו, עסק הסטודיו בעבודות עיצוב שיווקי: עיצוב, תכנון והקמת תערוכות מסחריות, מערכות תצוגה, מערכות תדמית ונקודות מכירה. 

בשנת 2004 החל כספין למקד את פעילות הסטודיו בתחום האומנות והעיצוב הציבורי. עיקר עיסוקו של סטודיו שיגן הוא בעבודות אומנות מקוריות במרחב הציבורי: בתי כנסת, אתרי הנצחה, פיסול חוצות, מוסדות ציבור ושטחים ציבוריים פתוחים. 

כספין מתגורר במזכרת בתיה.

== בין הפרויקטים של רענן כספין ==
* עיצוב ארון קודש בבית כנסת המרכזי "מרום ישראל" בבת-ים
* פרויקט גן המנהיגים ובתוכו פרויקט לוחות המנהיגים, פסל עמוד האש ושער האומות
* האנדרטה לזכר חללי אסון השייטת - הוצבה בשנת 2008 בטיילת חוף ראשון לציון.
* האנדרטה לזכר מוטי קינד בגן המייסדים ברחובות - מוטי קינד היה כדורגלן ישראלי שנרצח במהלך משחק כדורגל של קבוצתו בידי צופה אוהד הקבוצה היריבה
* כיכר גדי לידור בראשון לציון
* אנדרטת לזכר חללים בוגרי המכללה למנהל
* כיכר לזכרו של תומר חזן בגבול הערים בת-ים וראשון לציון.

== קישורים חיצוניים ==

* [http://www.shigan.co.il shigan.co.il] - אתר האינטרנט של סטודיו שיגן

== הערות שוליים ==

קטגוריה:מעצבים ישראלים
קטגוריה:פסלים ישראלים
קטגוריה:ישראלים שנולדו ב-1955
בזמן שגנבת

בזמן שגנבת (באנגלית: Two If by Sea; בבריטניה: Stolen Hearts) היא קומדיה רומנטית אמריקאית משנת 1996, שבוימה על ידי ביל בנט, וכוכביה הם סנדרה בולוק ודניס לירי. התסריט שנכתב על ידי דניס לירי ומייק ארמסטרונג מבוסס על סיפור מאת לירי, ארמסטרונג ואן למבק. הסרט צולם בנובה סקוטיה באזורים כגון: צ'סטר, לוננברג, מפרץ מאהון וריברפורט.

== תקציר העלילה ==
לאחר שגנב ציור של מאטיס בשווי 4 מיליון דולר, הגנב הקטן פרנק אובראיין וחברתו היהודייה רוז, נמלטים לכיוון האי בו יפגשו עם הקונה, כשהמשטרה והמעסיק המאפיונר של פרנק בעקבותיהם. הם פולשים לבית שדייריו אינם נמצאים, ומערכת היחסים של רוז ופרנק מתערערת, כאשר רוז, השואפת ליותר מחיים בבריחה כל הזמן מתחילה להתרועע עם אוון מארש, השכן העשיר מהבית הסמוך, למורת רוחו של פרנק. סוכני ה־FBI מצליחים בקלות לפענח את שובל הראיות הנרחב שמשאירים הפושעים, ופרנק, רוז והבוס נתפסים. פרנק מתוודה שהוא גנב את הציור כדי שרוז תשוחרר, ומוביל לבסוף את המשטרה לגנב הציורים האמיתי- אוון מארש. לאחר שפרנק נשבע לרוז לנטוש את דרך הפשע, הם חוזרים זה לזה.

== צוות השחקנים ==
* סנדרה בולוק - רוז
* דניס לירי - פרנסיס "פרנק" אובראיין
* סטפן דילאן - אוון מארש
* יפת קוטו - סוכן ה־FBI אומאלי
* מייק סטאר - פיצי
* ג'ונתן טאקר - טוד
* ויין רובסון - בינו קלאהן
* מייקל בדלוקו - קווין
* לני קלארק - קלי

== קופות ==
בזמן שגנבת יצא לאקרנים ב-12 בינואר 1996, הרוויח 4,656,986 דולר, ודורג עשירי בסוף השבוע הראשון בו יצא לאקרנים. בסה"כ גרף הסרט 10,658,278 דולר.

עד 2015, אז יצא לאקרנים הסרט משברים בע'"מ שגרף $3,238,433, החזיק הסרט בזמן שגנבת בשיא הפתיחה הגרועה ביותר לסרט בו מככבת סנדרה בולוק.

מבין סרטיה של בולוק, ממוקם בזמן שגנבת כתשיעי מהסוף בגריפת רווחים.

== ביקורות ==
הסרט קיבל ביקורות שליליות מהמבקרים. אתר הביקורות האמריקאי Rotten Tomatoes נתן לסרט 11% רייטינג בהתבסס על 28 ביקורות שממוצען היה 3.8/10

==קישורים חיצוניים==

קטגוריה:סרטים באנגלית
קטגוריה:סרטי האחים וורנר
קטגוריה:סרטים אמריקאיים משנת 1996
קטגוריה:סרטי 1996
הלקחנים

הלקחנים (באנגלית The Borrowers) הוא ספר מאת הסופרת מרי נורטון, שיצא לאור בשנת 1952. זהו הספר הראשון בסדרה של חמישה ספרים. בשנת 2010 עובד הספר לסרט הנפשה מבית היוצר של הייאו מיאזאקי בשם "הלקחנים – עולמה הסודי של ארייטי".

== עלילה ==
הספר מספר על עדה כלה והולכת של אנשים זעירים, החיים בעיקר בבתים ישנים, שבונים את ביתם מחפצי יומיום שהם לוקחים מבני הבית ה"גדולים", שאינם מודעים לקיומם. גיבורי הספר הם משפחת שעון - אבא פוד, אמא הומילי והבת אריאטי. המשפחה מתגוררת בשלווה ובנחת מאחורי שעון מטוטלת גדול מתחת לרצפה, עד שילד "גדול" חדש מגיע להתגורר בבית האחוזה שבו הם גרים. הילד רואה אותם ובעקבות זאת מתחילים האנשים "הגדולים" להיות מודעים לקיומם. משפחת שעון נאלצים לעזוב את הבית. בספרי ההמשך של הסדרה מסופר על חייהם בשדות (במגף ישן), על המים ובאוויר ולבסוף, על נקמתם המוצלחת באנשים שהרעו להם.

== תרגום לעברית ==
הספר יצא לאור בעברית בשנות החמישים, בשם דיירים מאחורי השעון. לתרגום הזה לא היה המשך, ורק לאחר שנים רבות יצאה הסדרה כולה בתרגום חדש. בהוצאה הראשונה היו אלה "סגלנים", משום שכדברי פוד, הסגלן המצטיין ועתיר הניסיון, הם אינם גונבים, הם "מסגלים" להם דברים לשימושם. עלילות הלקחנים קסמו לילדים דור אחר דור, הן ביסוד ההרפתקה והסיכון שבהם והן בתיאור העולם המקביל, המיניאטורי, השוכן לצד העולם האנושי, דומה לו ומחקה אותו במובנים רבים כל כך, ובכל זאת נסתר ממנו וגילויו מסכן את עצם קיומו. אפילו שמותיהם של הלקחנים מחקים את העולם האנושי, אך בסטייה מסוימת - הומילי מזכירה את אמילי, אריאטי הלא היא הריאט, ופוד קרוי על שם תרמיל הלקיחה המפורסם שלו.

== ספרים בסדרה ==
* הלקחנים, הוצאת זב"מ, תרגמה יוכבד פרימן
* הלקחנים, סדרת הרפתקה: סופרים מתרגמים קלאסיקה, הוצאות מודן ואוקיינוס, 2016
* הלקחנים בשדות, הוצאת זב"מ, תרגמה יוכבד פרימן
* הלקחנים על המים, הוצאת זב"מ, תרגמה יוכבד פרימן
* הלקחנים באוויר, הוצאת זב"מ, תרגמה יוכבד פרימן
* ניצחון הלקחנים, הוצאת זב"מ, תרגמה יוכבד פרימן

== תרגומים לעברית ==
* הלקחנים, הוצאת זב"מ, תרגמה יוכבד פרימן
* הלקחנים, סדרת הרפתקה: סופרים מתרגמים קלאסיקה, הוצאות מודן ואוקיינוס, 2016
קטגוריה:ספרי 1952
קטגוריה:ספרי סדרת הרפתקה
קטגוריה:ספרי ילדים ונוער
פליקס שברייה

פליקס שברייה (בצרפתית: Félix Chevrier; 1884, אפינאל שבחבל גראנד אסט – 1962, שאנקואיי ) היה המזכיר הכללי של ארגון אוז"ה וחסיד אומות העולם מצרפת.

==קורות חיים==
שברייה נולד בכפר אפינל, ושם עבד בעבודות כפיים. הוא עבר לפריז והמשיך לעבוד בעבודות כפיים, אך במקביל רכש השכלה באופן עצמאי. כאוטודידקט ייסד עם מכר ירחון פריזאי והיה מנהלו ועורכו. הוא היה גם כותב, זמר ומלחין. כמו כן היה חבר בבונים החופשיים. אחד משיריו אומץ על ידי מפלגת החזית העממית בתור המנונה.

בשנת 1939 החל שברייה לעבוד במשרד הבריאות הצרפתי בתקופת כהונתו של השר מרק רוקר . הוא עסק בסיוע לפליטים יהודים ממוצא גרמני ואוסטרי שנמלטו לצרפת בשל עליית הנאציזם בגרמניה.

===פעילותו בתקופת השואה===
עם פרוץ מלחמת העולם השנייה נכלאו פליטים יהודים אלה, מגרמניה, במחנות מעצר צרפתיים, שכן היו אזרחי מדינת אויב. שברייה המשיך לסייע להם. מסוף 1939 ניהל בית ילדים של ארגון אוז"ה בטירת שאבאן שבסן-פייר-דה-פורסאק , במרכז צרפת. בבית ילדים זה ניצלו למעלה מ-100 ילדים יהודים, רובם פליטים מגרמניה הנאצית, אוסטריה, פולין ומדינות נוספות.

לאחר כיבוש צרפת בידי גרמניה במאי וביוני 1940, הצטרף רוקר לוועדת ההתנגדות הלאומית בראשות שרל דה גול, ושברייה פעל עמו.

באוגוסט 1942 פשטה המשטרה הצרפתית על בית הילדים בטירת שאבאן, עצרה מספר אנשי צוות וילדים, והם נשלחו למחנות ההשמדה הנאציים במזרח אירופה, שם נספו כולם למעט שניים. שברייה קיבל לידיו רשימת שמות של ילדים יהודים, והצטווה להסגירם לידי המשטרה הצרפתית. הוא ניצל אי דיוקים ברשימה כדי לטעון שלגבי חלק מהילדים, הוא אינו יודע היכן הם, ולגבי האחרים, הם נמלטו. בין הילדים ברשימה היה הרברט אודנהיימר (Odenheimer), ששמו נרשם בטעות "אופנהיימר" (Oppenheimer).

אחרי 31 באוגוסט 1942 פוּזרו רוב הילדים ששמותיהם הופיעו באותה רשימה בין משפחות נוצריות.

בסוף 1943 החליט ארגון האוז"ה לסגור את בית הילדים מחשש לשלום הילדים ולפזר את הילדים במקומות מסתור חלופיים.

===לאחר מלחמת העולם השנייה===
בין יתר תאריו ועיסוקיו היה שברייה נשיא אגודת הסופרים והעיתונאים בצרפת, חבר באגודת העיתונאים הרפובליקאיים ונשיא כבוד של הוועדה ללימודי המזרח הרחוק. הוא עוטר באות לגיון הכבוד ובמספר אותות כבוד נוספים, של גופים בצרפת ומחוצה לה.

לאחר מותו נשרפה גופתו ואפרו פוזר בבית הקברות פר לשז בפריז.

==הנצחה==
בשנת 1999 הוכר שברייה על ידי יד ושם בתור חסיד אומות העולם.

==קישורים חיצוניים==
* 

==הערות שוליים==

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:אישים הקבורים בבית הקברות פר לשז
קטגוריה:מקבלי אות לגיון הכבוד
קטגוריה:חברי תנועת ההתנגדות הצרפתית

קטגוריה:צרפתים שנולדו ב-1884
קטגוריה:צרפתים שנפטרו ב-1962
אנדרה פרודון

אנדרה פרודון (בצרפתית: André Proudhon; 1914, סאנבין-לה-מין – 10 ביולי 1944, אפינק ) היה חסיד אומות העולם מצרפת.

==קורות חיים==
===פעילותו בתקופת השואה===
פרודון היה פעיל בתנועת ההתנגדות הצרפתית. הוא היה ידידה של היהודיה ארנה וסטרייך. הוריה ואחיותיה הגיעו ממץ ובתקופת מלחמת העולם השנייה, לאחר כיבוש צרפת בידי גרמניה באביב 1940, עברו למונסו-לה-מין . באוגוסט 1942 נתפסו ארנה וסטרייך ואמה וגורשו לאושוויץ, ובאוקטובר נתפס וגורש לאושוויץ האב אברהם. פרודון הגן על שתי אחיותיה של וסטרייך - מינה בת ה-16 ונטי בת ה-13. הוא העביר אותן לקרוביו בביה , קרובים שאחד מהם היה אף הוא פעיל בתנועת ההתנגדות הצרפתית. אנדרה עבד בסכר גניסייה במזרח צרפת, ובזכות משכורתו יכול היה לתמוך בשתי האחיות.

במקביל לעבודתו בהקמת הסכר היה פרודון פעיל ביחידת מאקי אזורית - המאקי של חבלי אה ואוט-יורה . הוא שילב את הנערות בפעולת המחתרת באזור פלאנשה .

ביולי 1944, בעת פעולה לחבלה בצומת מסילת רכבת, נתקלו פרודון ויחידתו במארב גרמני באפינק, ופרודון נהרג.

אחרי שחרור צרפת הובאה גופתו של פרודון לקבורה בכפר הולדתו, סאנבין-לה-מין.

קרוביו של פרודון, שאצלם שהו מינה ונטי במסתור, אימצו את נטי לבתם לאחר נפלו.

==הנצחה==
פרודון עוטר לאחר מותו באות לגיון הכבוד הצרפתי, במדליית ההתנגדות ובצלב מלחמת העולם השנייה . במקום נפלו באפינק הוקם אתר הנצחה לזכרו. בעיירת הולדתו, סאנבין-לה-מין, נקראה כיכר על שמו.

בשנת 2004 הוכר פרודון על ידי יד ושם בתור חסיד אומות העולם.

==קישורים חיצוניים==
* 

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:מקבלי אות לגיון הכבוד
קטגוריה:מעוטרי צלב המלחמה
קטגוריה:מעוטרי מדליית הרזיסטנס
קטגוריה:צרפתים שנולדו ב-1914
קטגוריה:צרפתים שנפטרו ב-1944
נבחרת פולין בכדורגל נשים

נבחרת פולין בכדורגל נשים מייצגת את פולין בתחרויות כדורגל נשים בינלאומיות ומנוהלת על ידי התאחדות הכדורגל הפולנית. מאז הקמתה ב-1981, לא הצליחה הנבחרת להעפיל לטורניר בינלאומי גדול כלשהו, דוגמת גביע העולם או אליפות אירופה.

משחקה הלא-רשמי הראשון של הנבחרת התקיים ביוני 1981, ובו היא הפסידה 0–3 לאיטליה. שמונה שנים לאחר מכן, ב-21 ביוני 1989, שיחקה הנבחרת את משחקה הרשמי הראשון אי פעם, וסיימה בו בתיקו 0-0 עם ארצות הברית. בשנים 2008 ו-2009 השתתפה הנבחרת לראשונה בגביע אלגארבה, ובשני הטורנירים סיימה במקום ה-11. בשנת 2016 הגיעה הנבחרת להישג השיא שלה - גמר גביע קפריסין, שנחשב לאחד מהטורנירים הבולטים בכדורגל הנשים. במשחק הגמר, שהתקיים בלרנקה, הפסידו הפולניות 1–2 לאוסטריה.

==כל גביעי העולם==
*1991 עד 2015 - לא העפילה

==כל אליפויות אירופה==
*1984 עד 1989 - לא נרשמה
*1991 עד 2017 - לא העפילה

==קישורים חיצוניים==

==הערות שוליים==

קטגוריה:פולין: כדורגל
פולין
קטגוריה:נבחרות פולין
קטגוריה:פולין: ספורט נשים
צביר 1806-20

צביר 1806-20 הוא צביר פתוח המוסתר על ידי ענני אבק צפופים בצד המרוחק של גלקסיית שביל החלב, בערך במרחק של כ- 50,000 שנות אור מכדור הארץ ומכיל עשרות כוכבים מסיביים ביותר. בין השאר, הצביר מכיל את המגנטר SGR 1806-20 שהוא ככל הנראה כוכב נייטרונים צעיר ואת הכוכב מסוג משתנה כחול ובהיר LBV 1806-20 אשר מועמד להיות הכוכב בעל עוצמת ההארה הגדולה ביותר בגלקסיה. LBV 1806-20 וכוכבים מסיביים רבים נוספים בצביר יסיימו את חייהם כסופרנובות במיליוני השנים הקרובות, וישאירו אחריהם כוכבי ניטרונים או חורים שחורים. קוטר הצביר כדקת קשת שבמרחק של 50,000 שנות אור שקולה לקוטר של כ-15 שנות אור, ליבתו קטנה בקוטר של כ-0.65 שנות אור (0.2 פארסק) והוא מכיל מלבד LBV 1806-20 גם לפחות שלושה כוכבי וולף-ראיה (מסוגים: WC8, WN6 ו WN7) ועל ענק מסוג OB, בנוסף לכוכבים מסיביים צעירים יותר. גילו של הצביר מוערך בכ-4 מיליוני שנים ומסתו לפחות 6,600 מסות שמש.

הצביר מוסתר מאיתנו על ידי עננים צפופים של אבק וניתן לראיה בעיקר באמצעות קרינה תת אדומה או בגלי רדיו. הוא חלק מ W31 (אזור H II) וענן מולקולרי ענק.

==קישורים חיצוניים==
* 

==הערות שוליים==

קטגוריה:קבוצת הכוכבים קשת
1806-20
אליפות אירופה בכדורגל עד גיל 21 - 1998

אליפות אירופה בכדורגל עד גיל 21 1998 היא המהדורה ה-11 של אליפות אירופה לנבחרות צעירות שמארגנת אופ"א. הטורניר נערך ברומניה בין ה-23 ל-31 במאי 1998.

מבין הנבחרות המשתתפות העפילו נורווגיה ורומניה, שנבחרה לארח את הטורניר מבין העולות, לטורניר הגמר לראשונה בתולדותיהם.

נבחרת ספרד זכתה בטורניר בפעם השנייה בתולדותיה, לאחר שגברה במשחק הגמר בתוצאה 1-0 על יוון משער של איוואן פרס מוניוס.

== מוקדמות ==
שלב המוקדמות החל בשנת 1996, בהשתתפות 46 נבחרות צעירות. הנבחרות שהשתתפו בטורניר חולקו לתשעה בתים בני חמש או שש נבחרות כל אחד. מבין תשע הנבחרות שסיימו במקום הראשון בכל בית, העפילו השבע בעלות המאזן הטוב ביותר. שתי הנותרות, יוון ואגליה, נפגשו לצמד משחקי העפלה, בסיומן הבטיחה יוון את מקומה כנבחרת השמינית בטורניר, לאחר שוויון 4-4 בסיכום ובזכות חוק שערי חוץ. רומניה, שסיימה בראש בית ח', נבחרה לאחר מכן להיות הנבחרת המארחת של טורניר הגמר.

נבחרת ישראל סיימה את שלב הבתים במקום השני מתוך חמש נבחרות בבית ה'. היא סיימה את השלב עם 17 נקודות (חמישה ניצחונות, שתי תוצאות תיקו והפסד בודד), שתי נקודות בלבד מתחת לראש הבית רוסיה, וזאת על אף שלא הפסידה לה במהלך המוקדמות (1-0 לישראל בבית, 1-1 בחוץ). 

== אצטדיונים ==
הטורניר נערך בעיר בוקרשט, ונפרש על פני שני אצטדיונים שונים: אצטדיון קוטרוצ'ני, שתכולתו כ-15,000 מקומות, ואצטדיון סטיאווה, שתכולתו כ-28,500 מקומות, אשר אירח את משחק הגמר.

== תוצאות הטורניר ==

=== המשחק על המקום השלישי ===

=== הגמר ===

----

== פרסים ==
=== שחקן הזהב ===
בתואר שחקן הזהב, הניתן לשחקן המצטיין בטורניר, זכה פרנססק ארנאו, שוערה של הנבחרת הזוכה, ספרד. ארנאו שמר על רשת נקייה לכל אורך הטורניר.

=== מלך השערים ===
3 שערים
* סטפן איברסן

==קישורים חיצוניים==
* [http://www.uefa.com/under21/season=1998/index.html דף הטורניר] באתר הרשמי של אופ"א

קטגוריה:אליפויות אירופה בכדורגל עד גיל 21
קטגוריה:תחרויות כדורגל ב-1998
קטגוריה:תחרויות כדורגל ברומניה
קטגוריה:בוקרשט: תחרויות ספורט
קטגוריה:בוקרשט: כדורגל
זירת קרב מרובת משתתפים

מפה סטנדרטית של משחק מהסוגה. הקווים הצהובים מציינים את השבילים, בהם ממוקד עיקר המשחק. הנקודות הכחולות או האדומות מציינות את המגדלים אשר מגינים על השבילים (כל קבוצה בצבע אחר); האזורים המודגשים בצבעים הם בסיסי הקבוצות, והעיגולים הצבועים בפינות הם המבנה העיקרי אותו הקבוצה היריבה נדרשת להרוס.
זירת קרב מרובת משתתפים (באנגלית: Multiplayer online battle arena, או בקיצור MOBA), ידועה גם כאסטרטגיית פעולה בזמן אמת (ARTS - action real-time strategy) היא תת-סוג של משחקי אסטרטגיה בזמן אמת, המהווים סוגה של משחקי וידאו, בו כל שחקן שולט בדמות אחת מבין שתי קבוצות ומטרתו היא להרוס את המבנה העיקרי של הקבוצה היריבה. לצורך ביצוע משימה זו השחקן נעזר בדמויות הנשלטות על ידי מחשב הצועדות ישר לאורך שביל קבוע ובתכונות ייחודיות הקיימות בדמות אותה בחר השחקן, תכונות שלרוב ניתן לשפר בזמן משחק. שלא כמו בסוגת משחקי הפעולה ומשחקי אסטרטגיה בזמן אמת, השחקן לרוב לא יוצר מבנים או יחידות.

סוגת משחקים זו החלה עם המשחק Aeon of Strife, מפה ייחודית של המשחק סטארקראפט. בגרסה זו ארבעה שחקנים, כל אחד שולט ביחידה רבת עוצמה אחת ונעזר ביחידות חלשות יותר הנשלטות על ידי מחשב, התמודד כנגד מחשב.

לאחר משחק זה, ולפי המפה אותה יצר המשחק, נוצרה DotA, מפה ייחודית למשחק Warcraft 3 The Frozen Throne, והפכה לאחד המשחקים המצליחים בהיסטוריה ולמשחק המוכר כהשראה הראשית למשחקי זירת קרב מרובת משתתפים אשר נוצרו בהמשך. משחק זה היה הראשון מסוגה זו, ואחד הראשונים בכלל מסוגת משחקי האסטרטגיה בזמן אמת, בו בוצעו טורנירים נושאי פרסים כספיים משמעותיים. בעקבות משחק זה הופיעו כותרים מצליחים באותו הסגנון, כמו League of Legends, ו-Heroes of Newerth ולבסוף גם המשך ישיר, Dota 2, שהפכו כל אחד מהם למשחקים מהמשוחקים ביותר בעולם.

== ראו גם ==
* ערכים על משחקי זירות קרב מרובות משתתפים

==קישורים חיצוניים==

== הערות שוליים ==

*
קטגוריה:סוגות משחקי וידאו
יוסי טרון

יוסף (יוסי) רון (במקור טרון) הוא קצין צה"ל בדימוס בדרגת אלוף-משנה ששירת כטייס מסוקים ומפקד כנף 15 בחיל האוויר.

==ביוגרפיה==
רון גדל בקיבוץ שפיים. הוא בוגר קורס טיס מס' 47 ב-1965. שירת כטייס מסוקי סיקורסקי S-58 בטייסת 124 ולאחר כשנתיים עבר לטייסת 114 ושירת כטייס מסוקי סופר פרלון. הוא השתתף בחילוץ הנפגעים מטיבוע המשחתת אילת באוקטובר 1967. ב-1969 נבחר לצוות ההסבה למסוקי יסעור והיה חבר במשלחת לארצות הברית. עם שובה של המשלחת וקליטת המסוקים הראשונים בחיל האוויר, השתתף במבצע תרנגול 53 כטייס משנה של נחמיה דגן. במלחמת ההתשה השתתף בפשיטות מוסקות ובמבצעים לחילוץ טייסים במצרים.

ב-1975 עבר לשרת כטייס ניסוי במרכז ניסויי טיסה ופיתח את תחום הנחתת המסוקים על ספינות הטילים סער 4.5 חוחית. לאחר מכן פיקד על טייסת 114, טייסת מסוקי יסעור והשתתף בחילוץ אח"י געש במבצע הולנדי מעופף. בתפקידו הבא פיקד על מרכז ניסויי טיסה בחיל האוויר, הוא עמד בראש המשלחת שבחנה את רכש מסוקי ה-AH-64 אפאצ'י מול דגם משופר של ה-AH-1 קוברה והמליצה על בחירה באפאצ'י. בהמשך שירותו פיקד על כנף 15 (בסיס שדה דב) והשתחרר ב-1992. במילואים המשיך לשרת כטייס ניסוי בחיל האוויר עד 2005.

==קישורים חיצוניים==
*
==הערות שוליים==

קטגוריה:טייסי ניסוי ישראלים
קטגוריה:טייסי חיל האוויר הישראלי
קטגוריה:מפקדי בסיס שדה דב
קטגוריה:שפיים: אישים
קטגוריה:אלופי-משנה בחיל האוויר
קטגוריה:ישראלים שנולדו במאה ה-20
קטגוריה:חיילי חיל האוויר במלחמת ששת הימים
אליפות אירופה בכדורגל עד גיל 21 - 1996

אליפות אירופה בכדורגל עד גיל 21 1996 היא המהדורה העשירית של אליפות אירופה לנבחרות צעירות שמארגנת אופ"א. הטורניר התקיים בין ה-12 במרץ ל-31 במאי 1996. ספרד נבחרה לארח את משחקי חצי הגמר, המשחק על המקום השלישי ומשחק הגמר, והם כולם נערכו באצטדיון האולימפי ליואיס קומפאניס בברצלונה.

שמונה הנבחרות המעפילות התמודדו ברבע הגמר במתכונת בית-חוץ על הזכות להגיע לספרד לשלב חצי הגמר. כמו כן, הטורניר שימש גם כמוקדמות אולימפיאדת אטלנטה (1996), ונקבע כי חמש הנבחרות הטובות ביותר יעפילו לאולימפיאדה.

נבחרת איטליה זכתה בטורניר בפעם השלישית בתולדותיה (והשלישית ברציפות), לאחר שגברה במשחק הגמר בדו-קרב בעיטות עונשין על ספרד, לאחר שוויון 1-1 בסיום ההארכה.

== מוקדמות ==
שלב המוקדמות החל בשנת 1994, ובו השתתפו 13 נבחרות חדשות, רובן הצטרפו בעקבות פירוק ברית המועצות ופירוק צ'כוסלובקיה, ובסך הכול השתתפו בו 44 נבחרות צעירות. הנבחרות שהשתתפו בטורניר חולקו לשמונה בתים, מחציתם בני חמש נבחרות ומחציתם בני שש נבחרות. שמונה הנבחרות שסיימו כראשי בתיהן העפילו לשלב רבע הגמר.

נבחרת ישראל סיימה את שלב הבתים במקום החמישי מתוך שש נבחרות בבית א'. היא סיימה את השלב עם 12 נקודות (שלושה ניצחונות, שלוש תוצאות תיקו וארבעה הפסדים).

== תוצאות הטורניר ==
=== רבע הגמר ===
==== משחק ראשון ====

----

----

----

==== משחק שני ====

----

----

----

=== חצי הגמר ===

----

=== המשחק על המקום השלישי ===

=== הגמר ===

== המעפילות לאולימפיאדה ==
איטליה, ספרד, וצרפת, שהעפילו לחצי הגמר, זכו בנוסף גם בשלושה מתוך חמשת הכרטיסים לאולימפיאדת אטלנטה (1996). שתי המפסידות הטובות ביותר משלב רבע הגמר, הונגריה ופורטוגל, זכו בשני הכרטיסים הנותרים. סקוטלנד, הנבחרת הרביעית בחצי הגמר, לא שולחת נציגה ישירה לאולימפיאדה אלא משתתפת כחלק מבריטניה הגדולה, ולכן נבחרו שתי המפסידות הטובות מרבע הגמר, ולא רק אחת.

== פרסים ==
=== שחקן הזהב ===
בתואר שחקן הזהב, הניתן לשחקן המצטיין בטורניר, זכה פאביו קנבארו, בלם הנבחרת הזוכה, איטליה.

=== מלך השערים ===
שלושה שערים
* ראול גונזלס

שני שערים
* פלוריאן מוריס
* רובר פירס

==קישורים חיצוניים==
* [http://www.uefa.com/under21/season=1996/index.html דף הטורניר] באתר הרשמי של אופ"א

קטגוריה:אליפויות אירופה בכדורגל עד גיל 21
קטגוריה:תחרויות כדורגל ב-1996
קטגוריה:ברצלונה: תחרויות כדורגל
סקיאולוואנדאפליוט

סקיאולוואנדאפליוט (באיסלנדית: Skjálfandafljót) הוא נהר, שזורם מדרום-מזרח איסלנד אל החוף הצפוני של האי. אורכו 178 קילומטרים והוא מנקז שטח של 3,860 קמ"ר. ספיקתו הממוצעת של הנהר בחורף היא 35–70 מ"ק לשנייה, ובקיץ 200-70 מ"ק לשנייה. ספיקת המים הגבוהה ביותר, שנמדדה אי-פעם בנהר, היא 1,000 מ"ק לשנייה.

מוצא הנהר הוא בגבולו הצפון-מערבי של הקרחון הגדול ביותר באיסלנד — ואטנאיוקול (Vatnajökull), שנמצא בדרום-מזרח הארץ. ממנו, הנהר זורם צפונה אל ספרנגיסאנדור (Sprengisandur) — החלק הגבוה ביותר של רמת איסלנד, שממוקם בין הקרחונים ואטנאיוקול והופסיוקול (Hofsjökull).

בספרנגיסאנדור, הנהר זורם במקביל לכביש 26, שחוצה את האזור. בתוואי זה, הוא יוצר מספר מפלים, ביניהם אלדייארפוס (Aldeyjarfoss) וגודאפוס (Goðafoss), שנמצא ליד הקצה הצפוני של הכביש ההררי.

אחרי היציאה מרמת איסלנד, הנהר זורם בשפלה בצפון איסלנד ונשפך אל אוקיינוס הקרח הצפוני במפרץ סקיאולוואנדי (Skjálfandi). השפך של סקיאולוואנדאפליוט אל המפרץ ממוקם בין חצי האי פלאטייארסקאגי (Flateyjarskagi) שממערב למפרץ, לשפך הנהר לכסאו אי אדאלדאל (Laxá í Aðaldal) אל אותו מפרץ (מזרחה יותר).

בשנת 1989, חותרי קיאק עברו לראשונה את תוואי הנהר סקיאולוואנדאפליוט. קבוצת חותרים בריטית מאוניברסיטת שפילד היא שעשתה זאת.

==קישורים חיצוניים==

קטגוריה:איסלנד: נהרות
לניאקיאה

לניאקיאה במרכז התמונה. החץ עם הכיתוב ברוסית מסמן את מיקומה של גלקסיית [[שביל החלב]]
לניאקיאה (באנגלית: Laniakea) היא קבוצת צבירי העל הכוללת את צביר-על הבתולה שבה שוכנת הקבוצה המקומית שבתוכה גלקסיית שביל החלב. הקבוצה כוללת כ-100,000 גלקסיות אשר מתפרסות על מרחק של 520 מיליון שנות אור (160 מיליון פארסק).

היא הוגדרה בספטמבר 2014 כשקבוצה של אסטרונומים מאוניברסיטאות הוואי וליון פרסמו דרך חדשה להגדיר צבירים לפי מהירות הגלקסיות אשר שוכנות בהם. ההגדרה החדשה של קבוצת צבירי העל המקומית מסווגת את צביר העל המקומי, צביר על הבתולה כחלק מקבוצת צבירי העל המקומית.

מסתו של הצביר היא 10<sup>17</sup> מסות שמש, מסה גדולה פי מאות אלפים מאשר מסת הגלקסיה שלנו, כמעט כמו מסת קבוצת צבירי העל שעון המטוטלת .

== מאפיינים של הקבוצה ==
הצביר מחולק לארבעה חלקים עיקריים:
* צביר על הבתולה
* צביר העל הידרה-קנטאורוס
* צביר העל פאבו אינדוס
* צביר העל הדרומי
הצבירים המסיביים ביותר בקבוצת צבירי העל המקומית הם: הבתולה, הידרה, קנטאורוס, Abell 3565, Abell 3574, Abell 3521, פורנקס, ארידאנוס, ונורמה.

צביר העל כולו מורכב מ-300 עד 500 צבירי גלקסיות קבוצות מוכרים. המספר האמיתי יכול להיות גדול בהרבה מכיוון שרק צבירי העל הידועים יכולים להיראות מהאזור אשר בו אנו נמצאים בשביל החלב.

קבוצות צבירי על הם מהמבנים הגדולים ביותר הידועים ביקום אך גבולותיהם קשיים להגדרה, במיוחד אם אתה נמצא בתוכם.

טלסקופי-רדיו שימושיים לגלות את התנועות של גלקסיות מקומיות.

בתוך קבוצת צבירי הגלקסיות שבו אנו נמצאים רוב הגלקסיות מופנות לכיוון מרכז הקבוצה, לכיוון מרכז מסה.

במקרה של קבוצת צבירי העל המקומית מוקד המשיכה נקרא המושך הגדול, הוא משפיע על תנועת הגלקסיות בקבוצה המקומית (אשר בה נמצאת בין היתר שביל החלב) ועל תנועת שאר הצבירים בקבוצת צבירי העל המקומית.

בניגוד לעצמים המרכיבים אותה, קבוצת צבירי העל המקומית אינה מחוברת בעזרת כוח גרביטציוני והיא צפויה להיקרע לגזרים על ידי האנרגיה האפלה.

== שיטת גילוי ==
הדרך החדשה לניתוח תנועת גלקסיות, להבחין בתנועה המוזרה של התפשטות היקום מסנן וינר, אשר עובד בשביל מציאת מיקום של עצמים, המאפשר ניתוח בקרבה של 92 מיליון פארסק (300 מיליון שנות אור) ומראה תבניות זרימה.

קבוצת צבירי העל המקומית נראית מתקדמת לכיוונה של קבוצת צבירי העל שפלי (אשר נקראת על שמו של הרלו שפלי), מה שיגרום להן ככל הנראה להפוך בעתיד לקבוצת צבירי על אחת.

האסטרונום הדרום אפריקני טוני פרל טען בשנת 1988 שהסחה לאדום של צביר על הבתולה ושל צביר העל הידרה-קנטאורוס תגרום להם להפוך לצביר על אחד.

== מיקום ==
קבוצות צבירי העל השוכנים ליד קבוצת צבירי העל המקומית הם: צביר העל שפלי, צביר העל הרקולס, צביר העל קומה, וצביר העל פרסאוס-מזל דגים (Perseus-Pisces).

הגבולות של צבירי העל השכנים וקבוצת צבירי העל המקומית אינם ברורים כך שאין יודעים היכן בדיוק נגמר כל אחד מהצבירים.

== קישורים חיצוניים ==
* 
* 
* 
* 
* 

קטגוריה:צבירי גלקסיות
גיורי וינה

גיורי וינה היה כינויה של סדרת גיורים שביצע בית דין אורתודוקסי בווינה בירת אוסטריה, בראשית שנות ה-70 של המאה ה-20. לפי פרסומים בעיתונות התגיירו במסגרת בית דין זה רבים מהעולים מברית המועצות בשנות ה-70 לבקשת הסוכנות היהודית. בדיעבד עוררו גיורים אלו מחלוקת חריפה, רבנים מחברי הרבנות הראשית לישראל, בעיקר חרדים, טענו שהגיורים נעשים בסיטונאות ובלי אפשרות לוודא כי המתגיירים מתכוונים לקיים מצוות, תנאי שלדעתם הכרחי לכשרות הגיור; טענו כי חברי בית הדין אינם אורתודוקסים וכי חלקם נעדרי הסמכה לרבנות והכשרה לדיינות.

==השתלשלות הפרשה==
בית דין אורתודוקסי גייר חלק מיוצאי ברית המועצות בראשית שנות ה-70 של המאה ה-20 בווינה בירת אוסטריה, לבקשת הסוכנות היהודית. מאחר שחלק מהמתגיירים המשיכו מווינה לישראל, נזקקה הרבנות הראשית לסוגיה זו. משלחת רבנים שכללה את הרב שמואל ברוך ורנר ראש בית הדין הרבני בתל אביב, והרב יצחק קוליץ, אז אב בית דין בתל אביב ולימים רבה של ירושלים, יצאה לווינה כדי לעמוד על סדרי הדין בבית הדין ולהיפגש עם אנשיו. עם חזרתם ארצה המליצו הרבנים שלא להכיר בגיורים אלו ובכך למעשה להביא להפסקתם. הרב הצבאי הראשי שלמה גורן תבע להכשיר באופן גורף את כל גיורי בית הדין. התעוררה סערה פוליטית סביב הפרשייה והיא נידונה גם בישיבת הממשלה.

בראשית מרץ 1971 התכנסה מועצת הרבנות הראשית לדון בעניינם של 54 עולים שהתגיירו במסגרת בית הדין בווינה, בהחלטת הרבנות נקבע כי , בנוסף קבעה ההחלטה כי לא יבוצעו מכאן ולהבא גיורים בצורה זו שבה נעשו בווינה כי .

בעיתונות נכתב כי למעשה קיבלה הרבנות את עמדת המחמירים שתבעו לבדוק בנפרד את כשרותו של כל תיק גיור<ref></ref> ובעצם לא לקבל את סמכותו של בית הדין הווינאי, עמדה זו הובלה במועצה בידי הרבנים אליעזר גולדשמידט, שאול ישראלי ושלמה יוסף זוין, בניגוד לעמדתו של הרב הראשי איסר יהודה אונטרמן שנטה להקל יותר. הנוסח המרוכך של ההודעה נועד כדי להביא לקבלתה פה אחד, להוציא קולו של הרב גורן שהחרים את הישיבה במחאה, בשל תוצאותיה שהיו ידועות לו מראש.

בסוף מרץ קיבלה מועצת הרבנות הראשית החלטה לפיה יימשכו הגיורים בווינה אך באמצעות בית דין מסודר עליו יפקחו שלושה רבנים מטעם הרבנות.

בהמשך התפרסם כי הרב אונטרמן שלח לשליחי הסוכנות היהודית בווינה מכתב המאשר דה פקטו את הגיורים, הרב אונטרמן הכחיש את הידיעה בראיון שהעניק לעיתונאי לוי יצחק הירושלמי.

==לקריאה נוספת==
* ועד הרבנים העולמי לענייני גיור, שערוריית הגיורים המזויפים: על תעלולי הגיור הסיטוני במסוה הלכתי במדינת ישראל, ירושלים תשמ"ט, פרק ה: השערורייה בווינה, עמ' 74–89. (ספר הסברה של מתנגדי הגיורים בווינה)

==קישורים חיצוניים==
* 
* 
* 

==הערות שוליים==

קטגוריה:גיור
קטגוריה:ישראל: יחסי דת ומדינה
קטגוריה:מחלוקות ופולמוסים ביהדות
קטגוריה:1971 בישראל
קטגוריה:יהדות וינה
חוק רישוי בעלי מלאכה

חוק רישוי בעלי מלאכה, התשל"ז-1977 הוא חוק המסמיך את שר המסחר והתעשייה, באישור ועדת העבודה, הרווחה והבריאות של הכנסת, לקבוע בצווים מלאכות הטעונות רישוי מטעמים של בריאות הציבור, בטיחות הציבור או הגנת הצרכן. 

==היסטוריה==
ראשיתו של החוק בהצעת "חוק האומנים" שהועלתה בשנת 1952. על פי הצעת החוק המקורית, שאושרה בקריאה ראשונה, כל בעל מלאכה הפועל כעצמאי יידרש לעבור מבחן רישוי. אולם לאחר דיונים חוזרים בממשלה הוגבל החוק רק לתעשיית נעליים, מכשירי אורתופדיה ושענות ונגנז. התאחדות המלאכה והתעשייה בישראל לחצה במשך שנים לחוקק את החוק במתכונתו המקורית, בנימוק שהדבר נדרש כדי להגביר את ההזדקקות ללימודי מקצוע, דבר שיעלה את איכות התוצרת הישראלית ויגביר את הייצוא. מנגד טענו המתנגדים שהחוק ייצור גילדות סגורות שימנעו כניסת מתחרים לענפים השונים. התאחדות בעלי המלאכה טענה שמפא"י טרפדה את החוק בגלל שהוא מכפיף את בעלי המלאכה להתאחדות בעלי המלאכה שאינה כפופה להסתדרות הכללית. 

בשנת 1961, החלה התאחדות בעלי המלאכה לחלק תעודות אומן, כהכנה לקראת כניסת החוק לתוקפו. בהתאחדות הסבירו: "מטרת תעודות אלו היא להביא לידי הרגעה בתחרות הקיימת בין האומנים בסקציות השונות ... עד כה יכול היה כל אדם להעסיק פועלים ולפתוח בית מלאכה ובעת שמומחים ממנו היו יושבים בחיבוק ידיים, היה הוא גורף הון, בלי לדעת כלל את המקצוע". חלוקת התעודות נעשתה על ידי משרד המסחר והתעשייה ללא שהיה חוק שהסמיך אותה לעשות זאת.

הלחץ לחוקק את החוק נמשך עוד שנים רבות ובשנת 1974 הוצג החוק שוב לכנסת על ידי משה ורטמן הפעם עם דרישה להתמחות של מספר שנים בנוסף לבחינות. שר המשפטים, חיים יוסף צדוק, התנגד לחוק באומרו שהוא פוגע בגמישות התעסוקתית ובקליטת עלייה. חקיקת החוק צלחה לבסוף בשנת 1977, ביוזמתו של יעקב פרנק שנכנס לכנסת מטעם המערך בשנת 1975, ובלחץ של התאחדות בעלי המלאכה. 

החוק לא קבע חובת רישוי כללית אלא רק הסמיך את שר המסחר והתעשייה לקבוע מקצועות הטעונים רישוי. החוק אושר בשלהי הכנסת השמינית, ונכנס לתוקף שנה לאחר פרסומו, ב-18 במרץ 1978. שרי התעשייה יגאל הורביץ וגדעון פת, שהתמנו לאחר המהפך שהתרחש במאי 1977, נמנעו מלמנות מועצה בהתאם לחוק כדי להפעיל את החוק, כך שהחוק נותר אות מתה. בהיותו אות מתה לא חל בחוק שום שינוי מאז שנחקק.

==קישורים חיצוניים==
* 
* 

==הערות שוליים==

קטגוריה:חוקים
קטגוריה:רישוי
יום המיוחס

יום המיוחס (או יום יחוס) הוא כינוי ליום ב' בסיוון, הנמצא בין ראש חודש סיוון לבין שלושת ימי ההגבלה. המקורות הידועים הראשונים לכינוי זה הם רבי שלמה קלוגר ורבי ישראל מרוז'ין, המזכירים את הכינוי ככינוי עממי רווח.

== מהות היום ==
משמעות השם לא לגמרי ברורה, אך הוצגו לו טעמים אחדים: 
* הרב יחיאל מיכל הלוי אפשטיין, מחבר הספר "ערוך השולחן", העריך שהסיבה קשורה להודעה הראשונה של משה במדבר סיני לאחר יציאת מצרים, על התוכנית למעמד הסכם ברית 'עשרת הדיברות', ועל 'שלושת ימי ההגבלה' שהחלו מיד למחרת, לקראת מתן תורה. במעמד הודעה זו נאמר לעם ישראל: "ואתם תהיו לי ממלכת כהנים וגוי קדוש" (שמות יט, ו). משפט זה הוא הבסיס לדת לאומית, שבה החובות והזכויות הדתיות עוברות בתורשה, הנקראת בלשון חכמים "ייחוס". 
* על פי הפסוק "ואתם תהיו לי ממלכת כהנים וגוי קדוש", הוא שביום זה יוחסו בני ישראל משאר אומות העולם.
* משום שהיום בשבוע שחל בו יום המיוחס (ב' סיון) יחול בו יום הכיפורים שלאחריו, ויום כיפור נקרא יום המיוחס בפיוט "יום מימים הוחס".
* מפני שעל פי המסורת, יום זה נמצא בין ימים חשובים לעם ישראל (ר"ח סיוון מלפניו ושלושת ימי ההגבלה לאחריו) אבל בפני עצמו אין בו כלום, ועל כן הוא כאדם שאין בו כלום אבל מתהדר בייחוסו.

==קישורים חיצוניים==
* גדי איידלהייט, [https://www.xn----2hcm6cgyhbh.com/2016/06/yom-meyuchas.html יום המיוחס ותחנון]
==הערות שוליים==

קטגוריה:אירועים בחודש סיוון
פדורה (כובע)

פדורה
פדורה (Fedora) הוא סוג של כובע, אשר בדרך כלל עשוי לבד, שזכה להצלחה רבה במיוחד במחצית הראשונה של המאה ה-20, למרות שהוא הומצא עוד בסוף המאה הקודמת. פדורה יכול להיות עשוי מצמר, קשמיר, או מעור ארנב או בונה.

הפופולריות של הכובע הרקיעה שחקים במהלך שנות ה-20 של המאה ה-20, ובסופו של דבר הוא הפך פופולרי יותר אף מכובע ההומבורג.

בתחילת המאה ה-21 הפך הפדורה פופולרי בקרב היפסטרים.

יהודים חרדים רבים לובשים כובעי פדורה שחורים בסגנון המכונה מגבעת קנייטש.

== הפדורה בתרבות הפופולרית ==
בתרבות הפופולריות, בשל התקופה בה הפדורה הפך לפריט אופנתי (שנות ה-20 עד שנות ה-50), הכובע הפך מזוהה עם גנגסטרים ועם תקופת היובש בארצות הברית. במחצית השנייה של שנות ה-50 הפדורה חדל להיות אופנתי כאשר סגנונות לבוש פחות פורמליים הפכו פופולריים.
* מייקל ג'קסון נהג לחבוש כובע פדורה בווידאו קליפים רבים לשיריו וזה הפך עם השנים לאחד מהפריטים המזוהים ביותר עימו.
* הסמל של חברת Red Hat (בין המפיצות הגדולות בעולם של מערכת הפעלה מבוססת לינוקס) הוא כובע פדורה.

דמויות בדיוניות שנוהגות לחבוש פדורה:
* דיק טרייסי - נהג לחבוש כובע פדורה צהוב
* אינדיאנה ג'ונס
* פרדי קרוגר
* במקור קלארק קנט נהג לעיתים רבות לחבוש כובע פדורה (כולל בסרט של סופרמן משנת 1978).
* דמויות רבות בסרטי פילם נואר נהגו ללבוש מעיל ופדורה - אחד מהדמויות הבולטות ביותר שעשתה זאת היא דמותו של המפרי בוגארט ב"קזבלנקה".

==תמונות==
<gallery widths="220px" heights="150px" perrow="4">
Douglas Fairbanks, movie star, speaking in front of the Sub-Treasury building, New York City, to aid the third Liberty L - NARA - 530736.tif|התכנסות של קהל גדול בניו יורק כאשר רוב האנשים חובשים כובעי פדורה, אפריל 1918
Humphrey Bogart in Casablanca trailer.jpg|המפרי בוגארט עם כובע פדורה בסרט "קזבלנקה"
Borsalino_fedora.jpg|פדורה מתוצרת "בורסאלינו"
Indianajones (cropped).jpg|כובע הפדורה של אינדיאנה ג'ונס

Michael Jackson (21023177638).jpg|מייקל ג'קסון נהג לחבוש כובע פדורה בוידאו קליפים והפריט הפך עם השנים לאחד מהפריטים המזוהים ביותר עימו.
</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:כובעים
פסיתאי (ירח)

פסיתאי (נקרא גם Jupiter XXXVIII) הוא אחד הירחים של כוכב הלכת צדק.

פסיתאי התגלה בשנת 2001 על ידי קבוצת אסטרונומים מאוניברסיטת הוואי שבראשה עמד סקוט שפרד. לאחר הגילוי קוטלג הירח בשם S/2001 J 6.   

קוטרו של פסיתאי הוא 2 קילומטרים, והמהירות אשר בה הוא מקיף את צדק היא 2.33 ק"מ לשנייה.   

רדיוס מסלולו של פסיתאי סביב צדק הוא 23,307,000 קילומטרים ומשך זמן הקפתו את צדק הוא 727.933 ימים.   

פסיתאי בעל אלבדו של 0.04 ואקסצנטריות של 0.3289.   

את שמו, קיבל פסיתאי על שם פסיתאי שהייתה אחת מהחאריטות.   

פסיתאי משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה של ירחים שהמשותף להם הוא היותם ירחים לא-רגילים שמסלולם סביב צדק הוא בין 23 ל-24 מיליון קילומטר ובנטייה של כ-165°.   

   

==קישורים חיצוניים==

קטגוריה:ירחי צדק
ג'פרי הרטמן

ג'פרי הרטמן (גרמנית: Geoffrey H. Hartman; 11 באוגוסט 1929 - 13 במרץ 2016) היה חוקר ומבקר ספרות יהודי-אמריקאי יליד גרמניה.

== חייו ==
הרטמן נולד בפרנקפורט שבגרמניה; בשנת 1939 נמלט מהנאצים ונשלח בגפו לאנגליה כחלק מהקינדר-טרנספורט. את שארית מלחמת העולם השנייה העביר באחוזת ודסדון וב-1946 היגר לניו יורק, שם חיכתה לו אמו.

ב-1949 השלים הרטמן את לימודי התואר הראשון בספרות השוואתית במכללת קווינס בהצטיינות יתרה והמשיך ללימודים באוניברסיטת דיז'ון שבצרפת כחלק מתוכנית פולברייט. את לימודי הדוקטורט בספרות השוואתית השלים ב-1953 באוניברסיטת ייל.<br>
הרטמן החל ללמד בייל ב-1955, בין השנים 1962-1965 היה פרופסור חבר באוניברסיטת איווה, בשנתיים לאחר מכן כיהן כפרופסור באוניברסיטת קורנל ובשנת 1967 חזר ללמד בייל. בשנת 1997 יצא לפנסיה וחדל ללמד, אולם המשיך לחקור בחסות האוניברסיטה עד 2006 (senior research fellow).

הרטמן היה מרצה אורח במוסדות רבים, בהם ניתן למנות את האוניברסיטה העברית, בר-אילן, תל אביב, ציריך, פרינסטון ועוד.

ב-2018 יצא לאור בעברית ספרו טקסט, רוח ובת קול - מסות, תרגמה דבי אילון, הוצאת רסלינג, 2018

==קישורים חיצוניים==
* [https://web.archive.org/web/20160323043436/http://english.yale.edu/people/tenured-and-tenure-track-faculty-professors-emeritus/geoffrey-hartman דף מרצה] באתר אוניברסיטת ייל
* 
* 
* 
<div class="mw-content-ltr">
* 
</div>

קטגוריה:מבקרי ספרות אמריקאים
קטגוריה:יהודים גרמנים
קטגוריה:זוכי מלגת גוגנהיים
קטגוריה:סופרים יהודים אמריקאים
קטגוריה:סגל אוניברסיטת ייל
קטגוריה:בוגרי קווינס קולג' (ניו יורק)
קטגוריה:בעלי תואר דוקטור מאוניברסיטת ייל
קטגוריה:אמריקאים שנולדו ב-1929
קטגוריה:אמריקאים שנפטרו ב-2016
הפקולטה למדעי החיים באוניברסיטת בר-אילן

הפקולטה למדעי החיים ע"ש מינה ואבררד גודמן של אוניברסיטת בר-אילן נוסדה רשמית בשנת 1998. התחומים הנלמדים בפקולטה לתואר ראשון (BSc), תואר שני (MSc) ותואר שלישי (PhD) הם ביולוגיה תאית והתפתחותית, אקולוגיה ומדעי הצמח, אימונולוגיה וחקר הסרטן, ביולוגיה חישובית ומבנית, מיקרוביולוגיה ווירולוגיה, ונוירו-ביולוגיה.

דקאן הפקולטה הוא פרופסור דורון גינזברג.

==היסטוריה==
עם הקמתה של אוניברסיטת בר-אילן בשנת 1955, החל לפעול בה קורס אחד בתחום מדעי החיים – ביולוגיה כללית, שאותו לימד פרופ' אליהו פינסקי. בשנה השנייה הצטרף אליו פרופ' דוד סומפולינסקי וקורסים נוספים נפתחו בבוטניקה, בקטריולוגיה רפואית (שנקראה מאוחר יותר מיקרוביולוגיה) וביוכימיה. בשנים שלאחר מכן, עם פתיחתם של קורסים נוספים בזואולוגיה ואקולוגיה, הוקמה באוניברסיטה המחלקה למדעי החיים והפכה לאחת ממחלקות הפקולטה למדעי הטבע והמתמטיקה בבר-אילן, לצד מחלקות הכימיה, הפיזיקה, המתמטיקה ומדעי המחשב.

באוקטובר 1989, בעקבות התפתחותו המסיבית של המחקר בתחום, והגידול במספר החוקרים והסטודנטים במחלקה, המחלקה למדעי החי קיבלה מעמד של פקולטה. הדיקן הראשון שלה היה פרופ' שמואל זלצברג, מומחה לביולוגיה מולקולרית ולווירולוגיה. באפריל 2006 נקראה המחלקה ע"ש מינה ואבררד גודמן מבריטניה שתרמו לחיזוק הפעילות המחקרית בה.

==הפקולטה כיום==
הפקולטה למדעי החיים חותרת להעניק לסטודנטים חינוך מדעי רגיש לצורכי הציבור, ולמימד החברתי, הכלכלי והסביבתי של המחקר הביולוגי, חינוך המלווה גם בהיבט יהודי, הלכתי ומוסרי. בשל היותה מדע רב ענפי, מקיימת הפקולטה מחקרים רב תחומיים רבים ומשתפת פעולה עם מחלקות מתחומים אחרים. לדוגמה: חוקרים מהמחלקה לבוטניקה משתפים פעולה עם חוקרים מהמחלקה ללימודי ארץ ישראל וארכאולוגיה, זיקות נוספות מתקיימות עם תחום מדעי המחשב, ויתר חוקרי מדעי הטבע.

המכון לחקר הסרטן פועל במסגרת הפקולטה.

==מסלולי הלימוד==
מסלולי הלימודים לתואר ראשון: מדעי החיים, ביוטכנולוגיה, ביולוגיה חישובית (ביואינפורמטיקה), ביופיזיקה ואופטומטריה. מסלולי הלימודים לתואר שני: בוטניקה, ביוכימיה, זואולוגיה, מיקרוביולוגיה, אקולוגיה, ביולוגיה הומנית, ביוטכנולוגיה וביולוגיה חישובית. בלימודים לתואר שלישי נקבע הנושא הנחקר בהתאם לנושאי המחקר של המנחה במעבדה שבה בחר הסטודנט להתמחות.
בנוסף פועלות בפקולטה גם מכינה ללימודי רפואה המיועדת לבוגרי תואר ראשון הנדרשים לעמוד בציוני סף ללימודי רפואה, ותוכנית קדם רפואה באנגלית, המיועדת לסטודנטים המתעתדים ללמוד רפואה בארצות הברית.

==קישורים חיצוניים==
* 

קטגוריה:אוניברסיטת בר-אילן: יחידות אקדמיות
Jupiter LI

Jupiter LI הוא ירח של כוכב הלכת צדק. הוא משתייך לקבוצת הירחים קארמה. הוא התגלה בשנת 2011 על ידי רוברט ג'ייקובסון, מרינה ברוזוביץ, ברט גולדמן, ומייק אלכסנדרסן וקוטלג בשם S/2010 J 1.

קוטרו של Jupiter LI הוא 2 קילומטר, מהירותו בעת הקפתו את צדק היא 2.34 ק"מ לשנייה, רדיוס מסלולו סביב צדק הוא 23,314,335 קילומטר ומשך זמן הקפתו סביב צדק הוא 724.34 ימים.

ל-Jupiter LI בהירות נראית של 23.2, אלבדו של 0.04 ואקסצנטריות של 0.320.

בשנת 2015 נקבע רשמית מספרו כ-Jupiter LI

==קישורים חיצוניים==

==הערות שוליים==

קטגוריה:ירחי צדק
אודט פילפול

אודט פילפול (בצרפתית: Odette Larrieu Pilpoul; 1906, בורדו – 2004, בורדו) הייתה חסידת אומות העולם מצרפת.

==קורות חיים==
בתקופת לימודיה הפכה פילפול לחברתה של לורט קרסו (Carasso), יהודייה ממוצא יווני שרכשה אזרחות צרפתית בזכות נישואיה לז'ורז' ארדיטי, אזרח צרפתי.

בעלה של אודט פילפול, ז'ק פילפול, היה יהודי ונולד בראשון לציון.

===פעילותה בתקופת השואה===
במאי 1941, בתקופת מלחמת העולם השנייה, לאחר כיבוש צרפת בידי גרמניה, מונתה פילפול לתפקיד סגנית מנהלת הרובע השלישי של פריז.

ביולי 1942, במהלך גירוש היהודים מפריז, ביקשה לורט מאודט פילפול לעזור לה להסתיר את הוריה. פילפול הסתירה את ההורים בביתה במשך מספר חודשים. היא השיגה עבורם מסמכי זהות מזויפים, וכך גם לאודט ולבעלה, כדי למנוע את גירושם למחנות ההשמדה הנאציים במזרח אירופה.

שוטרים צרפתים חשפו את המחבוא ועצרו את הנוכחים, אך הסכימו לשחררם בתמורה לכך שפילפול תעיד לטובתם לאחר המלחמה. לאחר השחרור עשתה זאת פילפול.

פילפול הצילה יהודים רבים מפני גירוש, בכך שהזהירה אותם מפני פשיטות משטרתיות עליהן קיבלה מידע מבעוד מועד. היא מצאה מקומות מסתור עבור יהודים, סיפקה להם מסמכי זהות מזויפים וכן השיגה להם כרטיסי קיצוב מזון. הצלת היהודים הייתה חלק מפעילותה בשורות תנועת ההתנגדות הצרפתית לטובת כלל מתנגדי משטר וישי והכיבוש הנאצי, פעילות במסגרתה הצילה מאות אנשים.

ב-3 במרץ 1944 נעצרה פילפול על ידי הגסטפו. היא גורשה למחנות הריכוז רוונסברוק ובוכנוואלד אך שרדה.

===לאחר המלחמה===
לאחר המלחמה הוענקו לפילפול, כאות הוקרה על פעולותיה, אות צלב המלחמה, מדליית ההתנגדות, אות לגיון הכבוד הצרפתי וצלב מלחמת העולם השנייה .

==הנצחה==
בשנת 2002 הוכרה פילפול על ידי יד ושם בתור חסידת אומות העולם.

בשנת 2006, שנת המאה להולדתה של פילפול, נקרא על שמה אולם בבית העירייה של הרובע השלישי של פריז ונחנך שם לוח זיכרון המנציח את פעולתה בתקופת המלחמה. פילפול הונצחה במספר מוקדים נוספים בצרפת.

==קישורים חיצוניים==

* 

קטגוריה:קצרמר אישים
קטגוריה:צרפתיות חסידות אומות העולם
קטגוריה:מצילים בשואה: צרפת
קטגוריה:קצינים בלגיון הכבוד
קטגוריה:מעוטרי צלב המלחמה
קטגוריה:הרובע השלישי של פריז
קטגוריה:מעוטרי מדליית הרזיסטנס
קטגוריה:ילידות 1906
קטגוריה:צרפתיות שנפטרו ב-2004
קטגוריה:צרפתים שנפטרו ב-2004
אברהם קורנפלד

אברהם קורנפלד (נולד ב-10 בדצמבר 1982) הוא טיפוגרף ישראלי, מעצב גופנים ומעצב גרפי, יוצר, מרצה לעיצוב ומייסד קבוצת הפונטים "אאא".

== קורות חיים ==
נולד וגדל ברובע היהודי בירושלים למשפחה חרדית, יש לו שבעה אחים ואחיות ובהם יוצרים נוספים, ביניהם שפרה קורנפלד. כשהיה בן 15 יצא בשאלה יחד עם רוב משפחתו. הוא בוגר לימודי תואר ראשון בחוג לצילום במכללת הדסה ירושלים (2004–2006), ובמחלקה לתקשורת חזותית בשנקר (2006–2010). בשנת 2011 ייסד את אאא בית לטיפוגרפיה עברית, שפועל בתחומי עיצוב טיפוגרפי ועיצוב גופנים עבריים. בשנת 2009 ייסד את מגזין אנטייטלד, יחד עם טליה זליגמן. בשנים 2013–2014 עיצב את כתב העת אלכסון, ואת המגזין אופוס.

החל משנת 2012 מרצה במחלקות לעיצוב תעשייתי ולתקשורת חזותית בשנקר.

== פרויקטים ==
מאז סיום לימודיו בשנקר, עיצב קורנפלד מגוון גופנים עבריים ולטיניים, כגון: גופן אלמוני דו לשוני, גופן אמביוולנטי אשר עוצב בהשראת הגופנים הלטיניים מקטגוריית הסלאב-סריף, גופן סינופסיס, גופן מקומי עוצב בהשראת הגופן הקלאסי פרנק־ריהל, גופן אטלס אשר שימש כגופן תדמית שנת ה-40 של שנקר (ב־2009), לאחר מכן עבר מקצה שיפורים ושינויים עיצוביים, שינה את שמו לאטלס והחל להיות משווק לקהל הרחב.

בשנת 2010 התחיל קורנפלד פרויקט מתמשך בשם "שלט כניסה". זהו ארכיון מצולם של שלטי כניסה להתיישבויות מאזורים שונים בישראל. בתוך ההגדרה של 'התיישבויות' נכללים – ערים, מושבים, קיבוצים, עיירות, כפרים, מועצות מקומיות, ויישובים. בשנת 2015 הצטרפו לפרויקט יעל שגב, אורי זקהם, אלה סברדלוב קרן ורן שנברגר.

קורנפלד הקים יחד עם טליה זליגמן את מגזין אנטייטלד, מגזין קבוצתי המפרסם רשומות ועבודות של יוצרים מעולמות תוכן של עיצוב ואמנות..

== קישורים חיצוניים ==

* 
* [http://alefalefalef.co.il/ אתר הגופנים של אאא]
* [http://alefalefalef.co.il/sheletknisa/about אתר פרויקט שלט כניסה]
* [http://untitled.org.il/?author=8 יצירתו של אברהם קורנפלד במגזין ״אנטייטלד״]
* 
* 

== הערות שוליים ==

קטגוריה:מעצבי גופנים ישראלים
קטגוריה:מעצבים ישראלים
קטגוריה:יוצאים בשאלה
קטגוריה:בוגרי המכללה האקדמית הדסה ירושלים
קטגוריה:ישראלים שנולדו ב-1982
קורה (ירח)

קורה (נקרא גם Jupiter XLIX) הוא אחד מירחיו של כוכב הלכת צדק שהתגלה בשנת 2003 על ידי קבוצה של אסטרונומים מאוניברסיטת הוואי בראשותו של סקוט שפרד. לאחר גילוי קוטלג בשם S/2003 J 14.

קוטרו של קורה הוא 2 קילומטרים ומהירותו בעת הקפתו את צדק היא 2.23 ק"מ לשנייה. רדיוס מסלולו של קורה סביב צדק הוא 23,239,000 ק"מ ומשך זמן הקפתו סביב צדק הוא 723.720 ימים. קורה בעל בהירות נראית של 23.6. קורה בעל אלבדו של 0.04 ואקסצנטריות של 0.2462.

הוא נקרא על שם קורה, אחד משמותיה של האלה פרספונה, אשתו של האדס ובתה של דמטר.

קורה משתייך לקבוצת הירחים פסיפאה, קבוצת ירחים זו קרויה על שמו של הירח פסיפאה, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, סינופה, קלירואי, מגאקליטה, אוטונואה, יורידמה וספונדה.

==קישורים חיצוניים==

קטגוריה:ירחי צדק
סילנה (ירח)

סילנה (נקרא גם Jupiter XLVIII) הוא אחד מירחיו של כוכב הלכת צדק שהתגלה בשנת 2003 על ידי קבוצה של אסטרונומים מאוניברסיטת הוואי בהובלתו של סקוט שפרד. לאחר הגילוי קוטלג בשם S/2003 J 13.

קוטרו של סילנה הוא 2 קילומטרים ומהירותו בעת הקפתו את צדק היא 2.34 ק"מ לשנייה. רדיוס מסלולו של סילנה סביב צדק הוא 23,396,000 ק"מ ומשך זמן הקפתו סביב צדק הוא 731.099 ימים. סילנה בעל בהירות נראית של 23.2. סילנה בעל אלבדו של 0.04 ואקסצנטריות של 0.4116.

את שמו, קיבל סילנה על שם סילנה שהייתה בתו של זאוס.

סילנה משתייך לקבוצת הירחים פסיפאה, קבוצת ירחים זו קרויה על שמו של הירח פסיפאה, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, סינופה, קלירואי, מגאקליטה, אוטונואה, יורידמה וספונדה.

קטגוריה:ירחי צדק
נס הצפת הגרזן

תמונה של נס הצפת הגרזן, נעשה באמצעות [[Midjourney]]
נס הצפת הגרזן, הוא נס המופיע ב, שאותו חולל אלישע הנביא. אלישע, שאיתו התגוררו בני הנביאים מקבל את דבריהם על כך שמקום מושבם הנוכחי "צר ממנו" ויחד איתם מחליטים להעתיק את מקום מושבם. בהגיעם לשפת נהר הירדן, לשם רצו לעבור, ניגשים לחטוב עצים לבניית מגוריהם החדשים. במהלך חטיבת העצים נפל גרזנו של אחד מבני הנביאים לנהר. אותו בן נביאים הביע את צערו בפני אלישע על כך שגרזנו, שהיה שאול, נפל ואין לו את האמצעים הכספיים לפצות על הגרזן השאול. אלישע לוקח חתיכת עץ וזורק למקום בו נפל הגרזן ובנס, צף הגרזן.

==הסיפור המקראי כלשונו==

==ניתוח הסיפור המקראי==

מקובל לשייך את הסיפור לסוגת השבח הקצר, סיפור שעיקר מטרתו להפגין את גדולתו של הנביא כמחולל נסים, ומקורו אולי במסורות שהתהלכו בעל-פה בקרב חוגי "בני הנביאים". הסיפור נחקר אך מעט.

==קישורים חיצוניים==
* [http://www.hatanakh.com/articles/%D7%90%D7%9C%D7%99%D7%A9%D7%A2-%D7%9E%D7%A6%D7%99%D7%A3-%D7%90%D7%AA-%D7%94%D7%92%D7%A8%D7%96%D7%9F-%D7%A2%D7%9C-%D7%A4%D7%A0%D7%99-%D7%94%D7%99%D7%A8%D7%93%D7%9F-%D7%97%D7%9C%D7%A7-%D7%90 נפילת הגרזן ונס הצפתו] מאת הרב אלחנן סמט.
* הרב אלחנן סמט, [http://www.daat.ac.il/daat/tanach/samet-elisha/58.pdf נס הצפת הגרזן - תורת הנס], באתר דעת

קטגוריה:סיפורי ספר מלכים
הצפת הגרזן
עונת 1996/1997 בליגה הארצית

עונת 1996/1997 בליגה הארצית הייתה העונה ה-21 של הליגה הארצית כליגה השנייה בחשיבותה בכדורגל בישראל. הליגה החלה ב-7 בספטמבר 1996 והסתיימה ב-24 במאי 1997.

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 16 קבוצות. העונה הסתיימה בניצחון של הפועל אשקלון שעלתה לעונת 1997/1998 לליגה לאומית לצד עירוני אשדוד. 

בסיום העונה הפועל קריית שמונה והפועל חדרה ירדו לליגה השלישית. 

אביבי זוהר ממכבי יפו היה מלך השערים של העונה עם 21 כיבושים.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|- bgcolor="ccffcc"
|1|| הפועל אשקלון||30||19||6||5||38||15||23||63||align=center rowspan=2|עלו ליגה 
|- bgcolor="ccffcc"
|2|| עירוני אשדוד||30||17||6||7||48||26||22||57
|-
|3|| מכבי נתניה||30||16||7||7||53||35||18||55||rowspan=12|
|-
|4|| הכח רמת גן||30||13||8||9||40||29||11||47
|-
|5|| הפועל בת ים||30||11||10||9||36||28|| 8||43
|-
|6|| מכבי יפו||30||12||7||11||44||38|| 6||43
|-
|7|| מכבי כפר קנא||30||11||9||10||33||32|| 1||42
|-
|8|| הפועל רמת גן||30||9||11||10||29||26|| 3||38
|-
|9|| בית"ר תל אביב||30||9||10||11||27||37||10-||37
|-
|10|| מכבי עכו||30||8||12||10||28||29||1-||36
|-
|11|| מכבי קריית גת||30||8||11||11||26||41||15-||35
|-
|12|| הפועל אשדוד||30||8||8||14||29||34||5-||32
|-
|13|| סקציה נס ציונה||30||8||8||14||30||42||12-||32
|-
|14|| מכבי יבנה||30||9||5||16||26||50||24-||32
|- bgcolor=#ffcccc 
|15|| הפועל קריית שמונה||30||6||13||11||24||34||10-||31||rowspan=2 align=center|ירדו ליגה 
|- bgcolor=#ffcccc 
|16|| הפועל חדרה||30||5||11||14||27||42||15-||26
|}

==קישורים חיצוניים==
* [http://football.org.il/Leagues/Pages/PreviousSeasons.aspx?LEAGUE_ID=45 טבלת התחרות]
* [http://www.rsssf.com/tablesi/isra97.html נתוני העונה]

קטגוריה:עונות בליגת המשנה בכדורגל בישראל
קטגוריה:1996 בישראל: כדורגל
קטגוריה:1997 בישראל: כדורגל
קטגוריה:תחרויות כדורגל ב-1996
קטגוריה:תחרויות כדורגל ב-1997
עץ פרי

עץ שזיפים
עץ פרי הוא עץ הנותן פירות הנצרכים על ידי בני אדם ובעלי חיים מסוימים. כל העצים בעלי הפרחים מייצרים פרי, שהם שחלות של פרחים המכילים זרע אחד או יותר, אך בשימוש הורטיקולטורלי, המונח "עץ פרי" מוגבל לאלה המכילים פירות למאכל בני אדם.

עץ שאינו עצי פרי נקרא עץ סרק או אילן סרק. 

המחקר המדעי של הפירות נקרא פומולוגיה, שמחלק את הפירות לקבוצות על פי מורפולוגיה ואנטומיה. לדוגמה, פירות בשרניים, הכוללים תפוחים ואגסים, ופירות בית גלעין, הכוללים אפרסקים, נקטרינות, שקדים, משמשים, שזיפים ודובדבנים.
==קישורים חיצוניים==

* 

*
קטגוריה:עצים
שנבוביים

איור של המין הנכחד Leptorycteropus guilielmi
שֶּׁנַבּוּבִיִּים (שם מדעי: Orycteropodidae) היא משפחת יונקים ממוצא אפרוטרופי השייכים לקבוצת האפרותריה והיא המשפחה היחידה בסדרת השֶּׁנַבּוּבָאִים (Tubulidentata). במשפחה ובסדרה זו שרד כיום רק מין אחד - השנבוב החי במחילות לאורך אפריקה.

השנבוביים דומים במראם לדובי נמלים או לפנגולינאים אך למעשה הם קרוביהם הרחוקים של הפילים והשפנים וקרובים בעיקר למינים הקטנים מסדרת הטנרקאים והארכפיים וכן לסדרה הנכחדת Ptolemaiida. הם התפתחו לראשונה במהלך תקופת המיוקן, והתפתחו לציד מושבות נמלים וטרמיטים גדולות. כדי לצוד אותם בהצלחה הם פיתחו לשון ארוכה מאוד, איבדו את כמעט כל שיניהם ואלה שנותרו הן חסרות אמייל וחלשות מאוד. הם פיתחו עצם ירך עבה בעלת גבשושיות ואיבדו את פרוותם.

השנבוב החי כיום מגיע לאורך 105 עד 130 ס"מ ולמשקל 60 עד 80 ק"ג בבגרות. התזונה שלו מורכבת כמעט במלואה מנמלים ודומיהם, אותם הוא צד בלילה באמצעות לשונו הארוכה והדביקה. זוג שנבובים מגדל גור אחד פעם בשנה המתבגר בגיל חצי שנה ומגיע לבגרות מינית בגיל שנתיים.

==מיון==
* Scotaeops
* Archaeorycteropus
* Palaeorycteropus
* Myorycteropus
* Leptorycteropus
* Amphiorycteropus
* שנבוב (Orycteropus) - בו סוג ומין יחיד שנבוב

הסוג פלסיורקטרופוס המכונה "שנבוב מלגשי" (Plesiorycteropus), נחשב לחלק מסדרת הטנרקאים.

==קישורים חיצוניים==

*
קטגוריה:טקסונים שתוארו בידי ג'ון אדוארד גריי
קטגוריה:בעלי חיים שתוארו ב-1821
דמויי זאורופודים

ה[[ארגנטינוזאורוס הוא בעל החיים הגדול ביותר שחי ביבשה ושקל יותר מ-100 טונות.]]
דמויי זאורופודים (שם מדעי: Sauropodomorpha) היא תת-סדרה נכחדת של דינוזאורים צמחוניים שמשתייכת לקבוצת בעלי אגן דמוי לטאה. הם אופיינו בצוואר וזנב ארוכים והתפתחו להיות אוכלי צמחים ענקיים.
הם החלו כפרוזאורופודים שהיו קטנים יותר ויכלו לעמוד על רגליהם האחוריות כדי להגיע לעצים ולאכול מעליהם. הקבוצה המוצלחת ביותר של דמויי-הזאורופודים היא האינפרא-סדרה זאורופודה שכללה את היצורים הגדולים ביותר שצעדו על פני האדמה ושרדה עד לקץ המזוזואיקון. הזאורופודים הגיעו לגודלי ענק והגדול מביניהם היה הארגנטינוזאורוס שהגיע למשקל 70–100 טון ולאורך 30–40 מטר. הם התקיימו מתקופת הטריאס העליון עד להכחדת הדינוזאורים בסוף תקופת הקרטיקון בטווח של 231–66 מיליון שנה לפני זמננו.

==מיון==
*סוג ללא מקור Buriolestes
*סוג Nyasasaurus?
*משפחה גואייבסזאוריים (Guaibasauridae)
*קבוצה Bagualosauria
**סוג Agrosaurus?
**סוג Arcusaurus
**סוג Asylosaurus
**סוג Bagualosaurus
**סוג Efraasia
**סוג Nambalia
**סוג פנטידראקו (Pantydraco)
**משפחה תקודונטוזאוריים (Thecodontosauridae)
**משפחה אוניזאוריים (Unaysauridae)
**קבוצה פלטאוזאוריה (Plateosauria)
***משפחה פלטאוזאוריים (Plateosauridae)
***קבוצה מסופודה (Massopoda)
****משפחה ריוחזאוריים (Riojasauridae)
****משפחה מסוספונדיליים (Massospondylidae)
*****קבוצה אנצ'יזאוריה (Anchisauria)
*****משפחה אנצ'יזאוריים (Anchisauridae)
*****משפחה מאוסזאורוסיים (Mussauridae)
*****משפחה מלנורוזאוריים (Melanorosauridae)
*****אינפרא-סדרה זאורופודה (Sauropoda)

==קישורים חיצוניים==

* 
* 

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1932
קטגוריה:טקסונים שתוארו בידי פרידריך פון הינה
קטגוריה:מאובני טקסונים שתוארו ב-1932